26.8.2022
EL
Επίσημη Εφημερίδα της Ευρωπαϊκής Ένωσης
C 322/7
— έντονο άρωμα πράσινης ελιάς και φύλλων ελαιοδέντρου (διάμεσος φρουτώδους ≥ 2,5)· — γεύση μεσαίας έως υψηλής πικρότητας και πικάντικου, έντονη και ομοιογενής, με παρατεταμένη επίγευση (διάμεσος πικρότητας και πικάντικου ≥ 3).
3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) Το ελαιόλαδο «Korčulansko maslinovo ulje» παράγεται κυρίως από τις γηγενείς καλλιεργήσιμες ποικιλίες ελαιοδέντρων «Lastovka» και «Drobnica» οι οποίες, σε συνδυασμό ή μη, πρέπει να αντιπροσωπεύουν τουλάχιστον το 80 %.
Οι άλλες καλλιεργήσιμες ποικιλίες ελαιοδέντρων που είναι παρούσες στην οριοθετούμενη στο σημείο 4 γεωγραφική περιοχή υπεισέρχονται επίσης στη σύσταση του προϊόντος «Korčulansko maslinovo ulje», σε μέγιστη αναλογία 20 % και δεν επηρεάζουν αισθητά την τελική ποιότητα του προϊόντος.
3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Όλα τα στάδια της παραγωγής του προϊόντος «Korčulansko maslinovo ulje», από την καλλιέργεια και τη συγκομιδή έως τη συσκευασία του ελαιοκάρπου πρέπει να εκτελούνται εντός της οριοθετούμενης στο σημείο 4 γεωγραφικής περιοχής.
3.5.
Ειδικοί κανόνες για τον τεμαχισμό, το τρίψιμο, τη συσκευασία, κ.λπ. του προϊόντος στο οποίο αναφέρεται η καταχωρισμένη ονομασία Η αποθήκευση και η εμφιάλωση του ελαιολάδου πρέπει πρέπει επίσης να εκτελούνται εντός της οριοθετούμενης στο σημείο 4 γεωγραφικής περιοχής, ώστε να διαφυλάσσονται οι ιδιαίτερες οργανοληπτικές ιδιότητες και η ποιότητα του προϊόντος που θα μπορούσαν να υποβαθμιστούν με τη μετάγγιση του ελαιολάδου.
Κάθε μεταγενέστερη μετάγγιση του ελαιολάδου που θα εκτελούνταν εκτός της οριοθετημένης γεωγραφικής περιοχής ή θαλάσσια μεταφορά σε μεγάλες αποστάσεις, λόγω των περιορισμένων μεταφορικών συνδέσεων της νήσου Korčula με το ηπειρωτικό τμήμα, θα μπορούσε να επηρεάσει δυσμενώς την ποιότητα του ελαιολάδου.
Για τον λόγο αυτό το προϊόν δεν μπορεί να συσκευάζεται εκτός της οριοθετημένης γεωγραφικής περιοχής.
Το ελαιόλαδο «Korčulansko maslinovo ulje» διατίθεται στο εμπόριο σε γυάλινη (βαθύχρωμη) φιάλη της οποίας η χωρητικότητα δεν υπερβαίνει το 1 λίτρο.
Μπορούν επίσης να χρησιμοποιηθούν δοχεία από κασσίτερο τα οποία προορίζονται για αυτόν τον τύπο προϊόντος και όγκου έως 5 λίτρων, εάν διαθέτουν σύστημα κλεισίματος το οποίο, μετά το άνοιγμα, δεν μπορεί να επιστρέψει στην αρχική του κατάσταση.
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Στην επισήμανση του προϊόντος πρέπει να αναφέρεται το έτος συγκομιδής.
Κατά τη διάθεση στην αγορά, κάθε συσκευασία πρέπει να φέρει τον κοινό λογότυπο.
Ο κοινός αυτός λογότυπος απεικονίζεται κατωτέρω.
Το δικαίωμα χρήσης του κοινού λογότυπου χορηγείται, υπό τους ίδιους όρους, σε όλους τους χρήστες της ένδειξης που διαθέτουν στην αγορά ένα προϊόν σύμφωνο με τις προδιαγραφές του προϊόντος.
4.
Συνοπτική οριοθέτηση της γεωγραφικής περιοχής Η περιοχή παραγωγής του ελαιολάδου «Korčulansko maslinovo ulje» καλύπτει όλη τη νήσο Korčula και περιλαμβάνει τις κτηματολογικές κοινότητες Vela Luka, Blato, Smokvica, Čara, Račišće, Pupnat, Žrnovo, Korčula και Lumbarda.
Η νήσος Korčula χωρίζεται, στα δυτικά, από τη νήσο Hvar από την διώρυγα της Korčula, πλάτους 15 km, στα βόρεια χωρίζεται από την χερσόνησο Pelješac από την διώρυγα Pelješac, πλάτους 2,5 km, και, στα νότια, από τη νήσο Lastovo από την διώρυγα Lastovo, πλάτους 13 km.